nibzard/narodne-novine-full-text-markdown huggingface dataset:
### NN 138/2020 (11.12.2020.), Zaključak Vlade Republike Hrvatske klasa: 022-03/20-07/370, urbroj: 50301-05/05-20-3 od 9. prosinca 2020.

VLADA REPUBLIKE HRVATSKE

2658

Na temelju članka 1., članka 8. i članka 31. stavka 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s Nacionalnim programom reformi 2020., Vlada Republike Hrvatske je na sjednici održanoj 9. prosinca 2020. donijela

ZAKLJUČAK

1. Zadužuju se Ministarstvo prostornoga uređenja, graditeljstva i državne imovine (dalje u tekstu: Ministarstvo) i Centar za restrukturiranje i prodaju (dalje u tekstu: CERP) da u roku od 60 dana od donošenja ovoga Zaključka uspostave sustav ranog upozoravanja na rizike u poslovanju (EWS – Early warning system) trgovačkih društava i drugih pravnih osoba u većinskom vlasništvu države.

Zadužuje se Ministarstvo da, u suradnji sa CERP-om i s ministarstvima u čijoj nadležnosti su djelatnosti kojima se pretežito bave pravne osobe od posebnog interesa za Republiku Hrvatsku kao i druge pravne osobe u većinskom vlasništvu države, a kojima, sukladno Zakonu o upravljanju državnom imovinom upravlja CERP, u roku od 60 dana od donošenja ovoga Zaključka, izradi smjernice za postupanje pravnih osoba i smjernice za postupanje nadležnih tijela državne uprave u postupcima pripreme i provedbe planova za restrukturiranje i financijskog i operativnog poboljšanja uspješnosti poslovanja trgovačkih društava i drugih pravnih osoba u većinskom vlasništvu države.

2. Obveznici primjene smjernica za postupanje pravnih osoba su pravne osobe od posebnog interesa za Republiku Hrvatsku, a koje su u većinskom vlasništvu države, kao i ostala trgovačka društva u većinskom vlasništvu države kojima upravlja CERP.

Obveznici primjene smjernica za postupanje nadležnih tijela državne uprave su Ministarstvo, CERP i ministarstava u čijoj nadležnosti su djelatnosti kojima se pretežito bave obveznici primjene smjernica za postupanje pravnih osoba, sukladno Zakonu o ustrojstvu i djelokrugu tijela državne uprave (»Narodne novine«, broj 85/20).

3. Zadužuje se Ministarstvo objaviti smjernice za postupanje pravnih osoba na svojim internetskim stranicama.

4. Ovaj Zaključak objavit će se u »Narodnim novinama«.

Klasa: 022-03/20-07/370

Urbroj: 50301-05/05-20-3

Zagreb, 9. prosinca 2020.

Predsjednik
 mr. sc. Andrej Plenković, v. r.
### NN 138/2020 (11.12.2020.), Odluka o izdavanju numizmatičkih kompleta optjecajnoga kovanog novca Republike Hrvatske, kuna i lipa, s oznakom godine kovanja »2020.«

HRVATSKA NARODNA BANKA

2678

Na temelju članka 22. i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZDAVANJU NUMIZMATIČKIH KOMPLETA OPTJECAJNOGA KOVANOG NOVCA REPUBLIKE HRVATSKE, KUNA I LIPA, S OZNAKOM GODINE KOVANJA »2020.«.

Članak 1.

Hrvatska narodna banka izdaje numizmatički komplet optjecajnoga kovanog novca Republike Hrvatske, kuna i lipa, s oznakom godine kovanja »2020.«.

Članak 2.

Hrvatska narodna banka izdaje numizmatički komplet iz članka 1. ove Odluke u količini od 1000 komada.

Članak 3.

Kovanice kuna i lipa, uložene u numizmatičke komplete, izrađene su tehnikom kovanja kojom se postiže kakvoća visokoga kovničkog sjaja.

Članak 4.

Izgled kovanica od 5, 2 i 1 kune te 50, 20, 10, 5, 2 i 1 lipe, uloženih u numizmatičke komplete, istovjetan je izgledu navedenih apoena utvrđenom u Odluci o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), s tim da će navedeni apoeni nositi godinu »2020.«. kao oznaku godine kovanja.

Članak 5.

Numizmatički komplet kovanog novca kuna i lipa s oznakom godine kovanja »2020.«. prodavat će Hrvatska narodna banka po cijeni iskazanoj u Cjeniku Hrvatske narodne banke za izdani prigodni zlatni i srebrni kovani novac i numizmatičke komplete objavljenom na službenim internetskim stranicama Hrvatske narodne banke.

Članak 6.

Ova Odluka stupa na snagu prvoga dana nakon dana njezine objave u »Narodnim novinama«.

O. br.: 382-020/11-20/BV

Zagreb, 30. studenoga 2020.

Guverner
 Hrvatske narodne banke
 Boris Vujčić, v. r.
### NN 138/2020 (11.12.2020.), Rješenje o razrješenju dijela članova Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2660

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 146. stavka 2. Zakona o mirovinskom osiguranju (»Narodne novine«, br. 157/13, 33/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19), Vlada Republike Hrvatske je na sjednici održanoj 3. prosinca 2020. donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

1. Razrješuju se dužnosti članovi Upravnog vijeća Hrvatskog zavoda za mirovinsko osiguranje, na koju su imenovani na prijedlog ministra nadležnog za mirovinski sustav, s danom 14. prosinca 2020., radi isteka mandata:

– MIRELA KOVAČ JAGAR

– MELITA ČIČAK

– dr. sc. MARKO PRIMORAC.

2. Razrješuje se JOSIP KOVAČIĆ dužnosti člana Upravnog vijeća Hrvatskog zavoda za mirovinsko osiguranje, na koju je imenovan na prijedlog udruga umirovljenika, s danom 14. prosinca 2020., radi isteka mandata.

3. Razrješuje se VIŠNJA STANIŠIĆ dužnosti članice Upravnog vijeća Hrvatskog zavoda za mirovinsko osiguranje, na koju je imenovana kao predstavnica radnika Hrvatskog zavoda za mirovinsko osiguranje, s danom 14. prosinca 2020., radi isteka mandata.

Klasa: 080-02/20-02/181

Urbroj: 50301-15/28-20-02

Zagreb, 3. prosinca 2020.

Predsjednik
 mr. sc. Andrej Plenković, v. r.
### NN 138/2020 (11.12.2020.), Rješenje o imenovanju dijela članova Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2661

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 146. stavka 2. Zakona o mirovinskom osiguranju (»Narodne novine«, br. 157/13, 33/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19), Vlada Republike Hrvatske je na sjednici održanoj 3. prosinca 2020. donijela

RJEŠENJE

O IMENOVANJU DIJELA ČLANOVA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

1. Za članove Upravnog vijeća Hrvatskog zavoda za mirovinsko osiguranje, na prijedlog ministra nadležnog za mirovinski sustav, s danom 15. prosinca 2020., imenuju se:

– MIRELA KOVAČ JAGAR

– MELITA ČIČAK

– dr. sc. MARKO PRIMORAC.

2. Imenuje se VIŠNJA FORTUNA članicom Upravnog vijeća Hrvatskog zavoda za mirovinsko osiguranje, na prijedlog udruga umirovljenika, s danom 15. prosinca 2020.

Klasa: 080-02/20-01/175

Urbroj: 50301-15/28-20-02

Zagreb, 3. prosinca 2020.

Predsjednik
 mr. sc. Andrej Plenković, v. r.
### NN 138/2020 (11.12.2020.), Rješenje o razrješenju glavnog tajnika Ministarstva znanosti i obrazovanja

VLADA REPUBLIKE HRVATSKE

2659

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 2. Zakona o sustavu državne uprave (»Narodne novine«, broj 66/19) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19 i 98/19), Vlada Republike Hrvatske je na sjednici održanoj 3. prosinca 2020. donijela

RJEŠENJE

O RAZRJEŠENJU GLAVNOG TAJNIKA MINISTARSTVA ZNANOSTI I OBRAZOVANJA

Razrješuje se mr. sc. GORAN KOLARIĆ položaja glavnog tajnika Ministarstva znanosti i obrazovanja, s danom 8. prosinca 2020., radi isteka mandata.

Klasa: UP/I 080-02/20-02/180

Urbroj: 50301-15/28-20-02

Zagreb, 3. prosinca 2020.

Predsjednik
 mr. sc. Andrej Plenković, v. r.
### NN 138/2020 (11.12.2020.), Rješenje o razrješenju člana Stožera civilne zaštite Republike Hrvatske

VLADA REPUBLIKE HRVATSKE

2664

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 22. stavka 1. Zakona o sustavu civilne zaštite (»Narodne novine«, br. 82/15, 118/18 i 31/20), Vlada Republike Hrvatske je na sjednici održanoj 3. prosinca 2020. donijela

RJEŠENJE

O RAZRJEŠENJU ČLANA STOŽERA CIVILNE ZAŠTITE REPUBLIKE HRVATSKE

Razrješuje se general-bojnik KREŠO TUŠKAN dužnosti člana Stožera civilne zaštite Republike Hrvatske, na koju je imenovan kao predstavnik Ministarstva obrane.

Klasa: 080-02/20-02/182

Urbroj: 50301-15/07-20-02

Zagreb, 3. prosinca 2020.

Predsjednik
 mr. sc. Andrej Plenković, v. r.
### NN 138/2020 (11.12.2020.), Rješenje o imenovanju člana Stožera civilne zaštite Republike Hrvatske

VLADA REPUBLIKE HRVATSKE

2665

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 22. stavka 1. Zakona o sustavu civilne zaštite (»Narodne novine«, br. 82/15, 118/18 i 31/20), Vlada Republike Hrvatske je na sjednici održanoj 3. prosinca 2020. donijela

RJEŠENJE

O IMENOVANJU ČLANA STOŽERA CIVILNE ZAŠTITE REPUBLIKE HRVATSKE

Imenuje se brigadni general IVAN TURKALJ članom Stožera civilne zaštite Republike Hrvatske, kao predstavnik Ministarstva obrane.

Klasa: 080-02/20-01/176

Urbroj: 50301-15/07-20-02

Zagreb, 3. prosinca 2020.

Predsjednik
 mr. sc. Andrej Plenković, v. r.
### NN 138/2020 (11.12.2020.), Rješenje o imenovanju zamjenice ravnatelja Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

2663

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 8. stavka 7. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/07, 114/07, 29/12, 56/13 i 24/16), Vlada Republike Hrvatske je na sjednici održanoj 3. prosinca 2020. donijela

RJEŠENJE

O IMENOVANJU ZAMJENICE RAVNATELJA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Imenuje se JOSIPA HERCEG ZEBA zamjenicom ravnatelja Središnje agencije za financiranje i ugovaranje programa i projekata Europske unije, s danom 23. prosinca 2020.

Klasa: UP/I 080-02/20-01/241

Urbroj: 50301-15/07-20-02

Zagreb, 3. prosinca 2020.

Predsjednik
 mr. sc. Andrej Plenković, v. r.
### NN 138/2020 (11.12.2020.), Rješenje o razrješenju zamjenice ravnatelja Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

2662

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 8. stavka 7. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/07, 114/07, 29/12, 56/13 i 24/16), Vlada Republike Hrvatske je na sjednici održanoj 3. prosinca 2020. donijela

RJEŠENJE

O RAZRJEŠENJU ZAMJENICE RAVNATELJA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Razrješuje se JOSIPA HERCEG ZEBA dužnosti zamjenice ravnatelja Središnje agencije za financiranje i ugovaranje programa i projekata Europske unije, s danom 22. prosinca 2020., radi isteka mandata.

Klasa: UP/I 080-02/20-02/178

Urbroj: 50301-15/07-20-02

Zagreb, 3. prosinca 2020.

Predsjednik
 mr. sc. Andrej Plenković, v. r.
### NN 138/2020 (11.12.2020.), Pravilnik o dopuni Pravilnika o načinu utvrđivanja visine sredstava koje Republika Hrvatska osigurava u državnom proračunu za pokrivanje dijela obveza mirovinskog osiguranja

Ministarstvo rada, mirovinskoga sustava, obitelji i socijalne politike

2669

Na temelju članka 155. stavka 3. Zakona o mirovinskom osiguranju (»Narodne novine«, broj 157/13, 33/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) ministar rada, mirovinskoga sustava, obitelji i socijalne politike uz prethodnu suglasnost ministra financija donosi

PRAVILNIK

O DOPUNI PRAVILNIKA O NAČINU UTVRĐIVANJA VISINE SREDSTAVA KOJE REPUBLIKA HRVATSKA OSIGURAVA U DRŽAVNOM PRORAČUNU ZA POKRIVANJE DIJELA OBVEZA MIROVINSKOG OSIGURANJA

Članak 1.

U članku 3. stavku 4. Pravilnika o načinu utvrđivanja visine sredstava koje Republika Hrvatska osigurava u državnom proračunu za pokrivanje dijela obveza mirovinskog osiguranja (»Narodne novine«, broj 33/17) iza točke 14. dodaju se točke 15. i 16. koje glase:

»15) mirovine osiguranika profesionalnih vatrogasaca koje se ostvaruju i određuju na temelju Zakona o vatrogastvu i za obiteljsku mirovinu iza smrti tih osiguranika 0,65.

16) invalidske mirovine vojnih osoba koje se ostvaruju i određuju na temelju Zakona o službi u Oružanim snagama Republike Hrvatske i za obiteljsku mirovinu ostvarenu nakon smrti tih osiguranika 0,40.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/13

Urbroj: 524-05-01-01/1-20-8

Zagreb, 3. prosinca 2020.

Ministar
 Josip Aladrović, v. r.
### NN 139/2020 (14.12.2020.), Indeks proizvođačkih cijena industrijskih proizvoda na domaćem tržištu u studenome 2020.

Državni zavod za statistiku

2689

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U STUDENOME 2020.

Indeks proizvođačkih cijena industrijskih proizvoda na domaćem tržištu u studenome 2020. u odnosu na listopad 2020. iznosi 100,3.

Klasa: 954-02/20-01/01

Urbroj: 555-01-05-03-02-20-24

Zagreb, 9. prosinca 2020.

Glavna ravnateljica
 Lidija Brković, v. r.
### NN 139/2020 (14.12.2020.), Pravilnik o izmjenama Pravilnika o načinu i uvjetima sklapanja ugovora o kadetskoj službi i ugovora o stipendiranju

MINISTARSTVO OBRANE

2683

Na temelju članka 42. stavka 6. i članka 86. stavka 3. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16, 30/18 i 125/19), donosim

PRAVILNIK

O IZMJENAMA PRAVILNIKA O NAČINU I UVJETIMA SKLAPANJA UGOVORA O KADETSKOJ SLUŽBI I UGOVORA O STIPENDIRANJU

Članak 1.

U Pravilniku o načinu i uvjetima sklapanja ugovora o kadetskoj službi i ugovora o stipendiranju (»Narodne novine«, br. 158/13, 5/17 i 55/19) članak 8. mijenja se i glasi:

»(1) Mjesečna stipendija za kadete utvrđuje se u sljedećim iznosima:

1. godina studija – 800,00 kuna

2. godina studija – 1.000,00 kuna

3. godina studija – 1.200,00 kuna

4. godina studija – 1.700,00 kuna

5. godina studija – 2.800,00 kuna.«

Članak 2.

Članak 8.a briše se.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/20-04/13

Urbroj: 512-01-20-2

Zagreb, 25. studenoga 2020.

Ministar
 dr. sc. Mario Banožić, v. r.
### NN 139/2020 (14.12.2020.), Odluka o načinu ispravljanja pogrešaka i stavljanju izvan snage odluka donesenih u neupravnom postupku

MINISTARSTVO OBRANE

2684

Na temelju članka 214. stavka 4. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16, 30/18 i 125/19) donosim

ODLUKU

O NAČINU ISPRAVLJANJA POGREŠAKA I STAVLJANJU IZVAN SNAGE ODLUKA DONESENIH U NEUPRAVNOM POSTUPKU

I.

Ovom Odlukom propisuje se način ispravljanja pogrešaka u odlukama donesenim u neupravnom postupku i stavljanju izvan snage odluka koje sadrže nepravilnosti te utječu na njihovu zakonitost.

II.

Pogreške u imenima ili brojevima, pisanju ili računanju te druge očite netočnosti u odluci ispravljaju se posebnom odlukom.

Posebnu odluku iz stavka 1. ove točke donosi osoba koja je donijela odluku koja se ispravlja.

Ispravak odluke proizvodi pravni učinak od dana od kojeg proizvodi pravni učinak odluka koja se ispravlja i sastavni je dio odluke.

Posebna odluka iz stavka 1. ove točke nije upravni akt.

III.

Ako odluka sadrži nepravilnost koja utječe na njezinu zakonitost, takva će se odluka, po službenoj dužnosti ili na zahtjev stranke, staviti izvan snage ili zamijeniti novom odlukom.

Nepravilnost iz stavka 1. ove točke postoji:

– ako su činjenice na temelju kojih je odluka donesena očito nepotpuno ili pogrešno utvrđene

– ako je očito povrijeđen materijalni propis

– ako je očito nepoštivanje pravila postupka koji prethodi donošenju odluke koje je bitno utjecalo na rješavanje stvari.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/20-03/1

Urbroj: 512-01-20-709

Zagreb, 25. studenoga 2020.

Ministar
 dr. sc. Mario Banožić, v. r.
### NN 139/2020 (14.12.2020.), Odluka o uvođenju nužnih epidemioloških mjera za područje Bjelovarsko-bilogorske županije

STOŽER CIVILNE ZAŠTITE REPUBLIKE HRVATSKE

2688

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 14. prosinca 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE BJELOVARSKO-BILOGORSKE ŽUPANIJE

I.

Na prijedlog Stožera civilne zaštite Bjelovarsko-bilogorske županije uvode se nužne epidemiološke mjere za područje Bjelovarsko-bilogorske županije.

II.

Nužne epidemiološke mjere iz točke I. ove Odluke su:

– zabrana posjeta korisnicima pružatelja socijalne usluge smještaja za starije i nemoćne osobe te odrasle osobe s invaliditetom

– zabrana izlazaka korisnika izvan dvorišta objekata pružatelja usluga smještaja za starije i nemoćne osobe te osobe s invaliditetom, osim ako je izlazak uvjetovan medicinskim razlozima ili drugim opravdanim razlozima kada odluku o tome donosi ravnatelj ili druga ovlaštena osoba.

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 31. prosinca 2020. godine.

V.

Ova Odluka objavit će se u »Narodnim novinama«, a stupa na snagu 15. prosinca 2020. godine.

Klasa: 810-06/20-01/7

Urbroj: 511-01-300-20-249

Zagreb, 14. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 139/2020 (14.12.2020.), Odluka o izmjeni Odluke o privremenoj zabrani i ograničavanju prelaska preko graničnih prijelaza Republike Hrvatske

Stožer civilne zaštite Republike Hrvatske

2687

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 14. prosinca 2020. godine, donosi

ODLUKU

O IZMJENI ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 132/20) točka IX. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 15. siječnja 2021. godine.«

II.

Ova Odluka objavit će se u »Narodnim novinama«, a stupa na snagu 15. prosinca 2020. godine.

Klasa: 810-06/20-01/7

Urbroj: 511-01-300-20-248

Zagreb, 14. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 140/2020 (16.12.2020.), Odluka o izmjenama Odluke o porezima Grada Svetog Ivana Zeline

Grad Sveti Ivan Zelina

2717

Na temelju članka 20. Zakona o lokalnim porezima (»Narodne novine«, br. 115/16 i 101/17) te članka 16. Statuta Grada Sv. Ivana Zeline (»Zelinske novine«, br. 8/01, 7/02, 10/04, 1/06, 3/06 – pročišćeni tekst, 9/09, 11/09 – pročišćeni tekst, 5/13, 12/13 – pročišćeni tekst, 4/18, 20/18 – pročišćeni tekst i 9/20), Gradsko vijeće Grada Svetog Ivana Zeline na 20. sjednici održanoj 27. studenoga 2020. godine, donosi

ODLUKU

O IZMJENAMA ODLUKE O POREZIMA GRADA SVETOG IVANA ZELINE

Članak 1.

U Odluci o porezima Grada Svetog Ivana Zeline (»Zelinske novine«, br. 4/17 i 25/17), u članku 2. stavku 1. točka 2. briše se.

Dosadašnje točke 3. i 4. postaju točke 2. i 3.

Članak 2.

Naslov iznad članka 4.: »IV. POREZ NA POTROŠNJU« i članak 4. brišu se.

Članak 3.

U članku 9. riječi: »porez na potrošnju« i zarez brišu se.

Članak 4.

Ova Odluka objavit će se u »Narodnim novinama« i u »Zelinskim novinama«, službenom glasilu Grada Svetog Ivana Zeline, a stupa na snagu 1. siječnja 2021. godine.

Klasa: 410-01/20-01/07

Urbroj: 238/30-01/01-20-4

Sveti Ivan Zelina, 27. studenoga 2020.

Potpredsjednik Gradskog vijeća
 Grada Svetog Ivana Zeline
 Vlado Žigrović, dr. vet. med., v. r.
### NN 140/2020 (16.12.2020.), Odluka o gradskim porezima Grada Kutine

Grad Kutina

2715

Na temelju članka 42. stavak 1. Zakona o lokalnim porezima (»Narodne novine« br. 115/16 i 101/17) te članka 32. Statuta Grada Kutine (»Službene novine Grada Kutine« br. 6/09, 3/13, 4/13 – pročišćeni tekst, 2/18, 4/18 – pročišćeni tekst i 2/20), Gradsko vijeće Grada Kutine na 35. sjednici održanoj 3. prosinca 2020. godine, donijelo je

ODLUKU

O GRADSKIM POREZIMA GRADA KUTINE

Članak 1.

Ovom Odlukom utvrđuje se porez koji pripada Gradu Kutina i stopa poreza u skladu sa Zakonom o lokalnim porezima.

Članak 2.

Gradski porez je:

1. prirez porezu na dohodak.

PRIREZ POREZU NA DOHODAK

Članak 3.

Stopa prireza porezu na dohodak na području Grada Kutine iznosi 12 %.

PRIJELAZNE I ZAVRŠNE ODREDBE

Članak 4.

Stupanjem na snagu ove Odluke prestaje važiti Odluka o gradskim porezima (»Narodne novine« br. 31/2017, 110/2017 i »Službene novine Grada Kutine« br. 2/2017, 6/2017).

Članak 5.

Ova Odluka objavit će se u »Službenim novinama Grada Kutine« i »Narodnim novinama«, a stupa na snagu 1. siječnja 2021. godine.

Klasa: 410-01/20-01/7

Urbroj: 2176/03-04/01-20-4

Kutina, 3. prosinca 2020.

Predsjednik Gradskog vijeća
 Davor Kljakić, mag. ing. traff., v. r.
### NN 140/2020 (16.12.2020.), Odluka o dopuni Odluke o porezima Općine Murter - Kornati

Općina Murter – Kornati

2721

Na temelju članka 42. Zakona o lokalnim porezima (»Narodne novine«, broj 115/16, 101/17) i članka 29. Statuta Općine Murter – Kornati (»Službeni glasnik Općine Murter – Kornati«, broj 1/17, 2/18, 7/18, 1/19 – pročišćeni tekst, 1/20) a u vezi sa Općim poreznim zakonom (»Narodne novine«, broj 115/16, 106/18, 121/19, 32/20, 42/20) Općinsko vijeće Općine Murter – Kornati na 28. sjednici od 26. studenog 2020. godine, donosi

ODLUKU

O DOPUNI ODLUKE O POREZIMA OPĆINE
 MURTER – KORNATI

Članak 1.

U Odluci o porezima Općine Murter – Kornati (»Službeni glasnik Općine Murter – Kornati«, broj 3/17, 6/17, 7/18, 5/19) iza članka 15. dodaje se novi članak 15a. koji glasi:

»Ovim člankom utvrđuje se način i uvjeti plaćanja poreza na korištenje javnih površina za vrijeme trajanja posebnih okolnosti definiranih Općim poreznim zakonom.

Ukoliko je zbog nastanka posebnih okolnosti iz stavka 1. ovog članka poreznom obvezniku poreza na korištenje javnih površina odlukama nadležnog tijela rad zabranjen, odnosno onemogućen ili znatno otežan, oslobađa se u iznosu od 25 % ukupno utvrđenog iznosa poreza na korištenje javne površine.

Upravno tijelo koje donosi porezno rješenje o utvrđenju iznosa poreza na korištenje javne površine istim će rješenjem, utvrditi djelomično oslobađanje iz stavka 2. ovog članka.«

Članak 2.

Ova Odluka objavit će se u Službenom glasniku Općine Murter – Kornati i u »Narodnim novinama«, stupa na snagu i primjenjuje se od 1. siječnja 2021. godine.

Klasa: 410-01/17-01/04

Urbroj: 2182/18-01/1-20-7

Murter, 16. studenoga 2020.

OPĆINSKO VIJEĆE OPĆINE MURTER – KORNATI

Predsjednik
 Edo Juraga, v. r.
### NN 140/2020 (16.12.2020.), Odluka o 2. izmjeni i dopuni Odluke o općinskim porezima Općine Bošnjaci

Općina Bošnjaci

2722

Na temelju članka 20., 41. i 42. Zakona o lokalnim porezima (»Narodne novine« broj 115/16 i 101/17) i članka 29. Statuta Općine Bošnjaci (»Službeni vjesnik« Vukovarsko-srijemske županije broj 6/13, 1/18 i 3/20), Općinsko vijeće Općine Bošnjaci na svojoj 28. sjednici održanoj 30. studenoga 2020. godine, donijelo je

ODLUKU

O 2. IZMJENI I DOPUNI ODLUKE O OPĆINSKIM POREZIMA OPĆINE BOŠNJACI

Članak 1.

U Odluci o općinskim porezima Općine Bošnjaci (»Narodne novine« br. 93/2017 i 114/2017 i »Službeni vjesnik« Vukovarsko-srijemske županije broj 12/2017 i 15/2017) Glava II. VRSTE POREZA, članak 2. točka 1. prirez porezu na dohodak briše se.

Članak 2.

Točka 1. prirez porezu na dohodak članak 3. briše se.

Članak 3.

Članak 4. briše se.

Članak 4.

Odluka stupa na snagu prvoga dana u mjesecu nakon mjeseca u kojem je objavljena u »Narodnim novinama« i objavit će se u »Službenom vjesniku« Vukovarsko-srijemske županije.

Klasa: 410-01/20-01/01
 Urbroj: 2212/03-03-20-1
 Bošnjaci, 30. studenoga 2020.

Predsjednik Općinskog vijeća
 Josip Šumanovac, dipl. ing., v. r.
### NN 140/2020 (16.12.2020.), Odluka o izmjenama Odluke o lokalnim porezima i o prirezu porezu na dohodak Grada Zagreba

Grad Zagreb

2716

Na temelju članaka 42. stavka 1. Zakona o lokalnim porezima (»Narodne novine« 115/16 i 101/17) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18 i 3/20), Gradska skupština Grada Zagreba, na 38. sjednici, 9. prosinca 2020., donijela je

ODLUKU

O IZMJENAMA ODLUKE O LOKALNIM POREZIMA I O PRIREZU POREZU NA DOHODAK

Članak 1.

U Odluci o lokalnim porezima i o prirezu porezu na dohodak (»Službeni glasnik Grada Zagreba« 6/17, »Narodne novine« br. 28/17, »Službeni glasnik« 22/17 i »Narodne novine« 122/17) članak 1. mijenja se i glasi:

»Ovom se odlukom utvrđuju lokalni porezi koji su izvori prihoda Grada Zagreba, stopa prireza porezu na dohodak, visina poreza na kuće za odmor te nadležno porezno tijelo za utvrđivanje i naplatu poreza na nasljedstva i darove i poreza na kuće za odmor.«

Članak 2.

U članku 2. točka 5. briše se.

Dosadašnja točka 6. postaje točka 5.

Članak 3.

Podnaslov iznad članka 5. i članak 5. brišu se.

Članak 4.

U članku 7. iza riječi: »darove«, zarez i riječi: »poreza na potrošnju« brišu se.

Članak 5.

Ova će odluka biti objavljena u »Službenom glasniku Grada Zagreba« i u »Narodnim novinama«, a stupa na snagu 1. siječnja 2021.

Klasa: 021-05/20-01/441

Urbroj: 251-01-03-20-5

Zagreb, 9. prosinca 2020.

Predsjednik
 Gradske skupštine
 Mislav Herman, dr. med., v. r.
### NN 140/2020 (16.12.2020.), Ispravak Odluke o izmjeni Odluke o gradskim porezima Grada Županje

Grad Županja

2723

Nakon usporedbe s izvornim tekstom utvrđena je pogreška u Odluci o izmjeni Odluke o gradskim porezima Grada Županje koja je objavljena u »Narodnim novinama«, broj 134/20 od 4. prosinca 2020. godine te se daje

ISPRAVAK ODLUKE

O IZMJENI ODLUKE O GRADSKIM POREZIMA

U Odluci o izmjeni Odluke o gradskim porezima (»Narodne novine« broj 134/20) u članku 1. iza broja 4/17 stavlja se zarez i dodaju se brojevi 6/17. i 3/18.).

Ovim ispravkom ispravlja se utvrđena greška.

Klasa: 410-01/20-02/1
 Urbroj: 2212/01-01-20-4
 Županja, 9. prosinca 2020.

Predsjednik
 Gradskog vijeća
 Anto Juko, ing., v. r.
### NN 140/2020 (16.12.2020.), Odluka o dopuni Odluke o gradskim porezima Grada Grubišnoga Polja

Grad Grubišno Polje

2719

Na temelju članka 20. i članka 42. Zakona o lokalnim porezima (»Narodne novine«, broj 115/16 i 101/17, dalje: Zakon) i članka 37. Statuta Grada Grubišnoga Polja (»Službeni glasnik« Grada Grubišnoga Polja, broj 2/20) Gradsko vijeće Grada Grubišnoga Polja na 45. sjednici održanoj 9. prosinca 2020. godine donijelo je

ODLUKU

O DOPUNI ODLUKE O GRADSKIM POREZIMA GRADA GRUBIŠNOGA POLJA

Članak 1.

U Odluci o gradskim porezima Grada Grubišnoga Polja (»Službeni glasnik« Grada Grubišnoga Polja, broj 9/19 i »Narodne novine« broj 121/19) u odjeljku 2. Porez na potrošnju, iza članka 3. dodaje se novi članak 3.a koji glasi:

»Obveznici plaćanja poreza na potrošnju oslobađaju se plaćanja poreza na potrošnju u cijelosti i to u razdoblju od 1. siječnja do 31. prosinca 2021. godine, a u cilju ublažavanja posljedica uzrokovanih epidemijom koronavirusa SARS-Cov-2(COVID 19).«

Članak 2.

Ova Odluka stupa na snagu osmoga dana od dana objave u »Službenom glasniku« Grada Grubišnoga Polja, a objavit će se i u »Narodnim novinama«.

Klasa: 410-01/20-01/1
 Urbroj: 2127/01-03/01-20-02
 Grubišno Polje, 9. prosinca 2020.

Predsjednik
 Gradskog vijeća
 Ivo Martinović, v. r.
### NN 140/2020 (16.12.2020.), Odluka o izmjenama Odluke o porezima Grada Vinkovaca

Grad Vinkovci

2718

Gradsko vijeće Grada Vinkovaca na svojoj 27. sjednici održanoj 13. studenoga 2020. godine, na temelju članka 20. stavka 1. Zakona o lokalnim porezima (»Narodne novine« br. 115/16 i 101/17), članka 26. i 49. Statuta Grada Vinkovaca (»Službeni glasnik« Grada Vinkovaca br. 8/09, 1/13 i 02/18) i članka 28. Poslovnika Gradskog vijeća (»Službeni glasnik« Grada Vinkovaca br. 9/09, 1/13 i 02/18) donosi

ODLUKU

O IZMJENAMA ODLUKE O POREZIMA
 GRADA VINKOVACA

Članak 1.

U Odluci o porezima Grada Vinkovaca (»Narodne novine« broj 39/17 i 132/17 i »Službeni glasnik« Grada Vinkovaca broj 3/17 i 10/17) članak 5. mijenja se i glasi:

»Prirez porezu na dohodak plaća se po stopi od 10% na osnovicu iz članka 4. ove Odluke.

Prirez porezu na dohodak prihod je Proračuna Grada.«

Članak 2.

Ova Odluka objavit će se u »Narodnim novinama« i »Službenom glasniku« Grada Vinkovaca, a stupa na snagu 1. siječnja 2021. godine.

Klasa: 410-01/17-01/01
 Urbroj: 2188/01-01-20-6
 Vinkovci, 13. studenoga 2020.

Predsjednik Gradskog vijeća
 Mladen Karlić, dr. med., v. r.
### NN 140/2020 (16.12.2020.), Rješenje o imenovanju predsjednika i članova Upravnog vijeća Hrvatske matice iseljenika

VLADA REPUBLIKE HRVATSKE

2708

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 4. Zakona o Hrvatskoj matici iseljenika (»Narodne novine«, broj 94/18), Vlada Republike Hrvatske je na sjednici održanoj 9. prosinca 2020. donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKE MATICE ISELJENIKA

1. Imenuje se MILAN KOVAČ predsjednikom Upravnog vijeća Hrvatske matice iseljenika.

2. Za članove Upravnog vijeća Hrvatske matice iseljenika, imenuju se:

– dr. sc. VJEKOSLAV JELEČ, dr. med.

– ĐURO VIDMAROVIĆ

– HRVOJE HITREC

– IVANKA RORA.

Klasa: 080-02/20-01/177
 Urbroj: 50301-15/07-20-03
 Zagreb, 9. prosinca 2020.

Predsjednik
 mr. sc. Andrej Plenković, v. r.
### NN 140/2020 (16.12.2020.), Rješenje o razrješenju vršitelja dužnosti predsjednika i vršitelja dužnosti članova Upravnog vijeća Hrvatske matice iseljenika

VLADA REPUBLIKE HRVATSKE

2707

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 4. Zakona o Hrvatskoj matici iseljenika (»Narodne novine«, broj 94/18), Vlada Republike Hrvatske je na sjednici održanoj 9. prosinca 2020. donijela

RJEŠENJE

O RAZRJEŠENJU VRŠITELJA DUŽNOSTI PREDSJEDNIKA I VRŠITELJA DUŽNOSTI ČLANOVA UPRAVNOG VIJEĆA HRVATSKE MATICE ISELJENIKA

1. Razrješuje se MILAN KOVAČ dužnosti vršitelja dužnosti predsjednika Upravnog vijeća Hrvatske matice iseljenika.

2. Razrješuju se dužnosti vršitelja dužnosti članova Upravnog vijeća Hrvatske matice iseljenika:

– HRVOJE HITREC

– dr. sc. VJEKOSLAV JELEČ, dr. med.

– ĐURO VIDMAROVIĆ

– LADA KANAJET ŠIMIĆ.

Klasa: 080-02/20-02/183
 Urbroj: 50301-15/07-20-03
 Zagreb, 9. prosinca 2020.

Predsjednik
 mr. sc. Andrej Plenković, v. r.
### NN 140/2020 (16.12.2020.), Rješenje o imenovanju dijela članova Upravnog vijeća javne ustanove »Memorijalni centar Domovinskog rata Vukovar«

VLADA REPUBLIKE HRVATSKE

2710

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 1. Uredbe o osnivanju javne ustanove »Memorijalni centar Domovinskog rata Vukovar« (»Narodne novine«, br. 54/13 i 140/14), Vlada Republike Hrvatske je na sjednici održanoj 9. prosinca 2020. donijela

RJEŠENJE

O IMENOVANJU DIJELA ČLANOVA UPRAVNOG VIJEĆA JAVNE USTANOVE »MEMORIJALNI CENTAR DOMOVINSKOG RATA VUKOVAR«

Za članove Upravnog vijeća javne ustanove »Memorijalni centar Domovinskog rata Vukovar«, imenuju se:

– mr. sc. VLADIMIR BERGMAN, na prijedlog Ministarstva hrvatskih branitelja

– mr. sc. VESNA ŠEREPAC, na prijedlog Ministarstva znanosti i obrazovanja

– mr. sc. DAVOR HUŠKA, na prijedlog Ministarstva regionalnoga razvoja i fondova Europske unije.

Klasa: 080-02/20-01/181
 Urbroj: 50301-15/28-20-02
 Zagreb, 9. prosinca 2020.

Predsjednik
 mr. sc. Andrej Plenković, v. r.
### NN 140/2020 (16.12.2020.), Rješenje o razrješenju dijela članova Upravnog vijeća javne ustanove »Memorijalni centar Domovinskog rata Vukovar«

VLADA REPUBLIKE HRVATSKE

2709

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 1. Uredbe o osnivanju javne ustanove »Memorijalni centar Domovinskog rata Vukovar« (»Narodne novine«, br. 54/13 i 140/14), Vlada Republike Hrvatske je na sjednici održanoj 9. prosinca 2020. donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA JAVNE USTANOVE »MEMORIJALNI CENTAR DOMOVINSKOG RATA VUKOVAR«

Razrješuju se dužnosti članovi Upravnog vijeća javne ustanove »Memorijalni centar Domovinskog rata Vukovar«:

– STJEPAN SUČIĆ, imenovan na prijedlog Ministarstva hrvatskih branitelja

– VLADO PRSKALO, imenovan na prijedlog Ministarstva znanosti i obrazovanja

– KRISTINA BILIĆ, imenovana na prijedlog Ministarstva regionalnoga razvoja i fondova Europske unije.

Klasa: 080-02/20-02/185
 Urbroj: 50301-15/28-20-02
 Zagreb, 9. prosinca 2020.

Predsjednik
 mr. sc. Andrej Plenković, v. r.
### NN 140/2020 (16.12.2020.), Rješenje o imenovanju predsjednika, zamjenice predsjednika i dijela članova Upravnog odbora Zaklade »Hrvatska za djecu«

VLADA REPUBLIKE HRVATSKE

2713

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 6. stavka 2. i članka 7. stavka 1. Zakona o Zakladi »Hrvatska za djecu« (»Narodne novine«, broj 82/15), Vlada Republike Hrvatske je na sjednici održanoj 9. prosinca 2020. donijela

RJEŠENJE

O IMENOVANJU PREDSJEDNIKA, ZAMJENICE PREDSJEDNIKA I DIJELA ČLANOVA UPRAVNOG ODBORA ZAKLADE »HRVATSKA ZA DJECU«

1. Imenuje se JOSIP ALADROVIĆ predsjednikom Upravnog odbora Zaklade »Hrvatska za djecu«.

2. Imenuje se MARGARETA MAĐERIĆ zamjenicom predsjednika Upravnog odbora Zaklade »Hrvatska za djecu«.

3. Za članice Upravnog odbora Zaklade »Hrvatska za djecu«, imenuju se:

– MARIJA PLETIKOSA, na prijedlog ministra nadležnog za socijalnu politiku

– dr. sc. VESNA BEDEKOVIĆ, na prijedlog radnog tijela Hrvatskoga sabora nadležnog za obitelj

– LJUBICA LUKAČIĆ, na prijedlog radnog tijela Hrvatskoga sabora nadležnog za socijalnu skrb.

Klasa: 080-02/20-01/180
 Urbroj: 50301-15/28-20-02
 Zagreb, 9. prosinca 2020.

Predsjednik
 mr. sc. Andrej Plenković, v. r.
### NN 140/2020 (16.12.2020.), Rješenje o razrješenju predsjednice, zamjenice predsjednice i dijela članova Upravnog odbora Zaklade »Hrvatska za djecu«

VLADA REPUBLIKE HRVATSKE

2712

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), članka 6. stavka 2. i članka 7. stavka 1. Zakona o Zakladi »Hrvatska za djecu« (»Narodne novine«, broj 82/15), Vlada Republike Hrvatske je na sjednici održanoj 9. prosinca 2020. donijela

RJEŠENJE

O RAZRJEŠENJU PREDSJEDNICE, ZAMJENICE PREDSJEDNICE I DIJELA ČLANOVA UPRAVNOG ODBORA ZAKLADE »HRVATSKA ZA DJECU«

1. Razrješuje se dr. sc. VESNA BEDEKOVIĆ dužnosti predsjednice Upravnog odbora Zaklade »Hrvatska za djecu«.

2. Razrješuje se MARIJA PLETIKOSA dužnosti zamjenice predsjednice Upravnog odbora Zaklade »Hrvatska za djecu«.

3. Razrješuju se dužnosti članice Upravnog odbora Zaklade »Hrvatska za djecu«:

– MARGARETA MAĐERIĆ, imenovana na prijedlog ministrice nadležne za socijalnu politiku

– ŽELJKA JOSIĆ, dr. med., imenovana na prijedlog radnog tijela Hrvatskoga sabora nadležnog za obitelj

– LJUBICA LUKAČIĆ, imenovana na prijedlog radnog tijela Hrvatskoga sabora nadležnog za socijalnu skrb.

Klasa: 080-02/20-02/184
 Urbroj: 50301-15/28-20-02
 Zagreb, 9. prosinca 2020.

Predsjednik
 mr. sc. Andrej Plenković, v. r.
### NN 140/2020 (16.12.2020.), Odluka o donošenju Dugoročne strategije obnove nacionalnog fonda zgrada do 2050. godine

VLADA REPUBLIKE HRVATSKE

2704

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 47.a Zakona o gradnji (»Narodne novine«, broj 153/13, 20/17, 39/19 i 125/19), Vlada Republike Hrvatske je na sjednici održanoj 14. prosinca 2020. donijela

ODLUKU

O DONOŠENJU DUGOROČNE STRATEGIJE OBNOVE NACIONALNOG FONDA ZGRADA
 DO 2050. GODINE

I.

Donosi se Dugoročna strategija obnove nacionalnog fonda zgrada do 2050. godine (u daljnjem tekstu: Dugoročna strategija), u tekstu koji je Vladi Republike Hrvatske dostavilo Ministarstvo prostornoga uređenja, graditeljstva i državne imovine aktom, klasa: 360-01/19-13/3, urbroj: 531-04-3-20-122, od 2. prosinca 2020.

II.

Zadužuje se Ministarstvo prostornoga uređenja, graditeljstva i državne imovine da o donošenju ove Odluke izvijesti nadležna tijela uključena u provedbu Dugoročne strategije.

III.

Zadužuje se Ministarstvo prostornoga uređenja, graditeljstva i državne imovine da Dugoročnu strategiju objavi na svojim mrežnim stranicama.

IV.

Zadužuje se Ministarstvo prostornoga uređenja, graditeljstva i državne imovine da Dugoročnu strategiju dostavi Europskoj komisiji.

V.

Danom stupanja na snagu ove Odluke prestaje važiti Odluka o donošenju Dugoročne strategije za poticanje ulaganja u obnovu nacionalnog fonda zgrada Republike Hrvatske (»Narodne novine«, broj 28/19).

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/432
 Urbroj: 50301-05/14-20-4
 Zagreb, 14. prosinca 2020.

Predsjednik
 mr. sc. Andrej Plenković, v. r.
### NN 140/2020 (16.12.2020.), Odluka o potvrđivanju Izmjena i dopuna Statuta Hrvatskog zavoda za mirovinsko osiguranje

VLADA REPUBLIKE HRVATSKE

2705

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 144. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19), Vlada Republike Hrvatske je na sjednici održanoj 14. prosinca 2020. donijela

ODLUKU

O POTVRĐIVANJU IZMJENA I DOPUNA STATUTA HRVATSKOG ZAVODA ZA MIROVINSKO OSIGURANJE

I.

Potvrđuju se Izmjene i dopune Statuta Hrvatskog zavoda za mirovinsko osiguranje, klasa: 041-01/20-02/9, urbroj: 341-99-01/01-20-3, koje je Upravno vijeće Hrvatskog zavoda za mirovinsko osiguranje donijelo na sjednici održanoj 19. studenoga 2020.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/471

Urbroj: 50301-05/14-20-2

Zagreb, 14. prosinca 2020.

Predsjednik
 mr. sc. Andrej Plenković, v. r.
### NN 140/2020 (16.12.2020.), Uredba o izmjeni Uredbe o izmjenama i dopunama Uredbe o gospodarenju otpadnom ambalažom

Vlada Republike Hrvatske

2703

Na temelju članka 53. stavka 4. Zakona o održivom gospodarenju otpadom (»Narodne novine«, br. 94/13, 73/17, 14/19 i 98/19), Vlada Republike Hrvatske je na sjednici održanoj 14. prosinca 2020. donijela

UREDBU

O IZMJENI UREDBE O IZMJENAMA I DOPUNAMA UREDBE O GOSPODARENJU OTPADNOM AMBALAŽOM

Članak 1.

U Uredbi o izmjenama i dopunama Uredbe o gospodarenju otpadnom ambalažom (»Narodne novine«, broj 7/20), članak 7. mijenja se i glasi:

»(1) Povratna naknada i naknada gospodarenja po jedinici proizvoda za ambalažu volumena jednakog 0,2 l plaćaju se od 1. siječnja 2021.

(2) Povratna naknada i naknada gospodarenja po jedinici pro­izvoda za ambalažu od mlijeka i tekućih mliječnih proizvoda plaćaju se od 1. srpnja 2021.«.

ZAVRŠNA ODREDBA

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/20-03/89
 Urbroj: 50301-05/27-20-2
 Zagreb, 14. prosinca 2020.

Predsjednik
 mr. sc. Andrej Plenković, v. r.
### NN 140/2020 (16.12.2020.), Odluka o izmjenama Odluke o uvođenju nužnih epidemioloških mjera za područje Osječko-baranjske županije

Stožer civilne zaštite Republike Hrvatske

2714

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 16. prosinca 2020. godine, donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE OSJEČKO-BARANJSKE ŽUPANIJE

I.

Na prijedlog Stožera civilne zaštite Osječko-baranjske županije u Odluci o uvođenju nužnih epidemioloških mjera za područje Osječko-baranjske županije (»Narodne novine« broj 111/20 i 128/20) točka II. mijenja se i glasi:

»Nužne epidemiološke mjere iz točke I. ove Odluke su:

– zabrana posjeta korisnicima domova za starije i nemoćne osobe, osim u iznimnim slučajevima kada je ravnatelj ili druga ovlaštena osoba obvezan napraviti procjenu rizika

– provođenje stroge kontrole prilikom ulaska i izlaska iz domova za starije i nemoćne osobe

– prijem novih korisnika u domove za starije i nemoćne osobe sukladno uputama županijske epidemiološke službe

– provođenje dodatnih mjera opreza kod pružatelja usluga socijalne usluge smještaja prilikom privremenog smještaja korisnika u kriznim situacijama te prilikom realizacije dugotrajnog smještaja kada kod korisnika koji se primaju postoji sumnja na razvoj bolesti COVID-19 (izbjegavanje kontakta s ostalim korisnicima u trajanju od 14 dana i sl.)

– prilikom povratka korisnika socijalne usluge smještaja nakon kratkotrajnog izbivanja obvezno je izbjegavanje kontakta s ostalim korisnicima do primitka negativnog nalaza na SARS-Cov-2

– omogućavanje izlaska starijim i nemoćnim osobama izvan prostora pružatelja socijalne usluge smještaja radi višednevnog odlaska u obitelj (u trajanju od 5 ili više dana) samo u iznimnim slučajevima i uz procjenu rizika koju je obvezan napraviti ravnatelj ili druga ovlaštena osoba

– preporuka da na profesionalnim umjetničkim izvedbama i programima te kino projekcijama bude prisutno najviše 50 osoba, uz strogo pridržavanje svih propisanih epidemioloških mjera i posebnih preporuka i uputa Hrvatskog zavoda za javno zdravstvo

– preporuka jedinicama lokalne samouprave s područja Osječko-baranjske županije da obustave iznajmljivanje i drugo korištenje domova u svojem vlasništvu za sve vrste okupljanja.«

II.

Točka III.a mijenja se i glasi:

»Nužne epidemiološke mjere iz ove Odluke određuju se u trajanju do 31. siječnja 2021. godine.«

III.

Ova Odluka objavit će se u »Narodnim novinama«, a stupa na snagu 17. prosinca 2020. godine.

Klasa: 810-06/20-01/7
 Urbroj: 511-01-300-20-250
 Zagreb, 16. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 141/2020 (18.12.2020.), Odluka o najnižem dnevnom iznosu plaće sezonskog radnika u poljoprivredi za 2021. godinu

Ministarstvo rada, mirovinskoga sustava, obitelji i socijalne politike

2740

Na temelju članka 79. stavka 3. Zakona o tržištu rada (»Narodne novine« broj 118/18 i 32/20), ministar rada, mirovinskoga sustava, obitelji i socijalne politike, uz suglasnost ministra financija, donosi

ODLUKU

O NAJNIŽEM DNEVNOM IZNOSU PLAĆE SEZONSKOG RADNIKA U POLJOPRIVREDI ZA 2021. GODINU

Članak 1.

Najniži dnevni iznos neto plaće koju je poslodavac dužan isplatiti sezonskom radniku koji obavlja privremene odnosno povremene sezonske poslove u poljoprivredi, za 2021. godinu nakon obračuna i obustave poreza na dohodak i prireza porezu na dohodak sukladno propisima koji uređuju oporezivanje, ne može biti niži od 97,93 kuna.

Članak 2.

Na iznos plaće odnosno iz iznosa plaće iz članka 1. ove Odluke, ne obračunavaju se i ne uplaćuju doprinosi za obvezna osiguranja po stopama prema posebnom propisu, jer su isti uplaćeni unaprijed kupnjom vrijednosnog kupona.

Članak 3.

Ova Odluka će se objaviti u »Narodnim novinama«, a stupa na snagu 1. siječnja 2021. godine.

Klasa: 011-02/20-01/21

Urbroj: 524-04-01-02/1-20-3

Zagreb, 9. prosinca 2020.

Ministar
 Josip Aladrović, v. r.
### NN 141/2020 (18.12.2020.), Pravilnik o izmjeni Pravilnika o utvrđivanju lista stečajnih upravitelja

MINISTARSTVO PRAVOSUĐA I UPRAVE

2736

Na temelju članka 78. stavka 7. Stečajnog zakona (»Narodne novine«, broj 71/15 i 104/17), ministar pravosuđa i uprave donosi

PRAVILNIK

O IZMJENI PRAVILNIKA O UTVRĐIVANJU LISTA STEČAJNIH UPRAVITELJA

Članak 1.

U Pravilniku o utvrđivanju lista stečajnih upravitelja (»Narodne novine«, broj 104/15 i 106/19) prestaje se primjenjivati obrazac službene iskaznice stečajnog upravitelja te se primjenjuje obrazac službene iskaznice stečajnog upravitelja koji je prilog ovog Pravilnika i čini njegov sastavni dio.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/15-01/112
 Urbroj: 514-04-02-01-01/3-20-23
 Zagreb, 12. studenoga 2020.

Ministar
 dr. sc. Ivan Malenica, v. r.

PRILOG

1. stranica

![](/files/_web/sluzbeni-dio/2020/131900/images/8491.jpg)

2. stranica

![](/files/_web/sluzbeni-dio/2020/131900/images/8483.jpg)
### NN 141/2020 (18.12.2020.), Pravilnik o izmjeni Pravilnika o utvrđivanju lista povjerenika u postupku stečaja potrošača

MINISTARSTVO PRAVOSUĐA I UPRAVE

2737

Na temelju članka 32. stavka 6. Zakona o stečaju potrošača (»Narodne novine«, broj 100/15 i 67/18), ministar pravosuđa i uprave donosi

PRAVILNIK

O IZMJENI PRAVILNIKA O UTVRĐIVANJU LISTA POVJERENIKA U POSTUPKU STEČAJA POTROŠAČA

Članak 1.

U Pravilniku o utvrđivanju lista povjerenika u postupku stečaja potrošača (»Narodne novine«, broj 12/16 i 1/19) prestaje se primjenjivati obrazac službene iskaznice povjerenika te se primjenjuje obrazac službene iskaznice povjerenika koji je prilog ovog Pravilnika i čini njegov sastavni dio.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/15-01/149
 Urbroj: 514-04-02-01-01/3-20-03
 Zagreb, 12. studenoga 2020.

Ministar
 dr. sc. Ivan Malenica, v. r.

PRILOG

1. stranica

![](/files/_web/sluzbeni-dio/2020/131900/images/8509.jpg)

2. stranica

![](/files/_web/sluzbeni-dio/2020/131900/images/8501.jpg)